EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve . detsember 2023 nr

Kohtla-Järve Linnavalitsuse 19. septembri 2023. a

korralduse nr 469 "Liikluspinna Rutiku tänav

kohanime muutmine, liikluspinna Videviku

tänav ruumikuju muutmine ning uuele liikluspinnale

Hämariku tänav kohanime määramine" muutmine

Kohtla-Järve linnas oli Rutiku väikekoht ja samanimeline Rutiku tänav. Kohtla-Järve Linnavalitsuse nimekomisjoni 26. aprilli 2023. a protokolliga nr 2 tegi ettepaneku Rutiku tänava kohanime muutmiseks vastavuses seadusest tulenevate nõuetega, kuna tänav on väiksema objektide arvuga. Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 avalikustati korralduse eelnõu 30. augustil 2023. a Kohtla-Järve linna ametlikul veebilehel. Ettepanekute esitamise tähtaeg oli 17. september 2023. a. Antud aja jooksul ei laekunud ettepanekuid, märkusi ega vastuväiteid.

Kohtla-Järve Linnavalitsuse 19. septembri 2023. a korraldusega nr 469 „Liikluspinna Rutiku tänav kohanime muutmine, liikluspinna Videviku tänav ruumikuju muutmine ning uuele liikluspinnale Hämariku tänav kohanime määramine“ määrati liikluspinnale uueks kohanimeks Koidiku tänav ning seejärel tuli adresseerida külgnevad maaüksused uue liikluspinna järgi. Pärast omanike teavitamist aadresside muutmisest olid enamasti neist vastu, nad olid väga huvitatud Rutiku tänava nime säilitamisest ning numeratsiooni muutumatusest. Eelnevat omanike soovidega arvestades tegi Kohtla-Järve Linnavalitsuse nimekomisjon 5. oktoobril 2023. a protokolliga nr 4 ettepaneku jätta Rutiku tänava kohanimi muutumatuks, vaid eristatavaks lisada nimele hargtäiendi „Vana“, jättes kruntide numeratsiooni muutmata. Ainsaks erandiks oleks number 11, kuna see asub teisel pool liikluspinda ja peaks tegelikult olema paarisarv.

Ruumiandmete seaduse § 55 lõike 2 kohaselt eraomandis olevale aadressiobjektile koha-aadressi määramise või selle muutmise kavatsusest teavitab koha-aadressi määraja asjaomast aadressiobjekti omanikku haldusmenetluse seaduse § 25 lõikes 1 sätestatud korras, küsides tema arvamust. Kohtla-Järve Linnavalitsuse 5. oktoobril 2023. a kirjaga nr 10-3/2959-9 esitati maaüksuste ja hoonete omanikele koha-aadresside muutmise ettepaneku. Aadressiobjekti omanikud peavad kirjaliku arvamuse esitama 15 päeva jooksul teate saamisest arvates. Arvamuse tähtajaks esitamata jätmise korral loetakse, et aadressiobjekti omanik on koha-aadressi muutmisega nõus. Rutiku tn 7 omanik on aadressiandmete muutmisega nõus. Rutiku tn 5 omanik on vastu, ta tegi ettepanek muuta Rutiku väikekoha nime ning jätta Rutiku tänava nime muutmata. Teised omanikud ei ole ettenähtud tähtaja jooksul koha-aadressi muutmise ettepanekule arvamust ega vastuväiteid esitanud.

Kohtla-Järve Linnavalitsuse nimekomisjon vaatas 2. novembril 2023. a Rutiku tn 5 omaniku ettepaneku läbi ning jõudis ühisele arvamusele, et Rutiku aianduses olevate kruntide hulganisti tõttu ei ole mõistlik seal aadresside muuta ning kinnitas otsus protokollis nr 5 punktiga 3.

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punkti 2, § 4 lõike 1 punkti 4, § 5 lõike 1 punkti 3, § 6 lõike 1, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b:

1. Muuta Kohtla-Järve Linnavalitsuse 19. septembri 2023. a korralduse nr 469 "Liikluspinna Rutiku tänav kohanime muutmine, liikluspinna Videviku tänav ruumikuju muutmine ning uuele liikluspinnale Hämariku tänav kohanime määramine" punkti 1 ja asendada sõna *„Koidiku“* sõnaga *„Vana-Rutiku“.*
2. Asendada Kohtla-Järve Linnavalitsuse 19. septembri 2023. a korralduse nr 469 lisa.
3. Korraldus jõustub teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras.

Henri Kaselo Anna Generalova linnapea linnasekretär